LPN กำไร Q2/59 โต 7% มาที่ 879.78 ลบ. พร้อมจ่ายปันผล 0.30 บ./หุ้น ขึ้น XD 16 ส.ค.นี้
LPN กำไร Q2/59 โต 7% มาที่ 879.78 ลบ. จากปีก่อน 822.32 ลบ. ขณะที่ 6 เดือนแรกกำไรเพิ่ม 42% อยู่ที่ 1.58 พันลบ. จากปีก่อน 1.11 พันลบ. ยังประกาศจ่ายปันผล 0.30 บ./หุ้น ขึ้น XD 16 ส.ค.59 กำหนดจ่ายปันผล 1 ก.ย.นี้
4 ส.ค. 2559

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 879.78 ล้านบาท หรือมีกำไรสุทธิ 0.60 บาทต่อหุ้น เพิ่มขึ้น 7% จากช่วงเดียวกันของปีก่อนที่มีกำไรสุทธิ 822.32 ล้านบาท หรือมีกำไรสุทธิ 0.56บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1.58 พันล้านบาท หรือ 1.07 บาทต่อหุ้น เพิ่มขึ้น 42% จากช่วงเดียวกันของปีก่อนที่มีกำไรสุทธิ 1.11 พันล้านบาท หรือ 0.76 บาทต่อหุ้น
นอกจากนี้ ได้ประกาศจ่ายปันผลจากกำไรปันผลเป็นเงินสดจำนวน 0.30บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 16 ส.ค.59และกำหนดจ่ายเงินปันผลในวันที่ 1 ก.ย.59